HR
L 214/64
Službeni list Europske unije
31.8.2023.
1.3.
Označivanje plastičnih sastavnih dijelova Od 20. lipnja 2025. plastični sastavni dijelovi teži od 50 g označavaju se navođenjem vrste polimera odgovarajućim standardnim simbolima ili skraćenim izrazima između znakova „>” i „<”, kako je navedeno u dostupnim normama.
Oznaka mora biti čitljiva.
Plastični sastavni dijelovi izuzimaju se od zahtjeva za označivanje ako su ispunjeni sljedeći uvjeti: i.
označivanje nije moguće zbog oblika ili veličine;
ii. označivanje bi utjecalo na radni učinak ili funkcionalnost plastičnog sastavnog dijela; iii. označivanje nije tehnički izvedivo zbog metode lijevanja.
Za sljedeće plastične sastavne dijelove nije potrebno označivanje: i.
ambalaža, vrpca, etikete i rastezljive folije;
ii. ožičenje, kabeli i konektori, gumeni dijelovi i svi drugi sastavni dijelovi koji nemaju dovoljno veliku površinu za postavljanje čitljive oznake; iii.
sklopovi sklopovi tiskanih pločica, ploče od polimetil metakrilata (PMMA), optičke komponente, komponente elektrostatičkog pražnjenja, komponente elektromagnetske interferencije, zvučnici; iv. prozirni dijelovi ako bi oznaka remetila funkciju dijela.
1.4.
Zahtjevi recikliranja Od 20. lipnja 2025.: 1. proizvođači, uvoznici ili njihovi ovlašteni zastupnici, ne dovodeći u pitanje članak 15. stavak 1.
Direktive 2012/19/EU Europskog parlamenta i Vijeća (2), na internetskim stranicama sa slobodnim pristupom stavljaju na raspolaganje informacije o rastavljanju potrebne za pristup svim sastavnim dijelovima proizvoda iz točke 1.
Priloga VII.
Direktivi 2012/19/EU; 2.
informacije iz točke 1. uključuju slijed faza, alata ili tehnologija za rastavljanje potrebnih za pristup ciljanim sastavnim dijelovima; 3. informacije iz točke 1. moraju biti dostupne najmanje 15 godina nakon stavljanja posljednje jedinice određenog modela proizvoda na tržište.
2.
ZAHTJEVI ZA INFORMACIJE Od 20. lipnja 2025.: 1. proizvođači, uvoznici ili ovlašteni zastupnici dostavljaju u tehničkoj dokumentaciji i stavljaju na raspolaganje na proizvođačevim, uvoznikovim ili zastupnikovim internetskim stranicama sa slobodnim pristupom sljedeće informacije: (a) kompatibilnost s uklonjivim memorijskim karticama, ako postoje; (b) okvirni raspon mase sljedećih kritičnih sirovina i materijala relevantnih za okoliš: i.
kobalta u bateriji (raspon mase: manje od 2 g, od 2 g do 5 g, više od 5 g);
ii.
tantala u kondenzatorima (raspon mase: manje od 0,05 g, od 0,05 g do 0,2 g, više od 0,2 g); iii.
neodimija u zvučnicima, vibracijskim motorima i drugim magnetima (raspon mase: manje od 0,05 g, od 0,05 g do 0,2 g, više od 0,2 g); iv. zlata u svim sastavnim dijelovima (raspon mase: manje od 0,02 g, od 0,02 g do 0,1 g, više od 0,1 g); (c) indikativnu vrijednost stope mogućnosti recikliranja Rcyc; (2) Direktiva 2012/19/EU Europskog parlamenta i Vijeća od 4. srpnja 2012.
o otpadnoj električnoj i elektroničkoj opremi (OEEO), (SL L 197, 24.7.2012., str. 38.).